На основу члана 100. став 3. Закона о заштити животне средине (''Службени гласник РС'', бр. 135/04, 36/09 – др. закон, 72/09 – и др. закон, 43/2011 одлука УС и 14/2016) и члана 43. Статута општине Љиг (''Службени гласник општине Љиг '', бр. 7/08 и 10/08), Одељење за финансије Општинске управе општине Љиг предлаже:

**ПРОГРАМ**

 **КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ НА ТЕРИТОРИЈИ ОПШТИНЕ ЉИГ ЗА 2019. ГОДИНУ**

I

Програмом коришћења средстава буџетског фонда за заштиту животне средине на територији општине Љиг за 2019. године, утврђују се планирани приходи и начин коришћења средстава овог фонда за реализацију започетих и нових приоритетних активности на заштити животне средине, уз стварање услова за решавање и других проблема у наредном периоду, а све у складу са законима у области заштите животне средине и другим посебним законима.

За реализацију овог програма планирају се средства у износу од **6.100.000,00** динара и остварују се из следећих извора:

- Средства од накнаде за заштиту и унапређење животне средине која се наплаћује по Одлуци о накнади за заштиту и унапређење животне средине општине Љиг („Службени гласник општине Љиг“ бр. 2/2010) у износу од **4.500.000,00** и

- средства из осталих извора планираних Одлуком о буџету општине Љиг у износу од **1.600.000,00** динара.

II

Планирана средства буџетског Фонда из овог програма користиће се за финансирање следећих пројеката и активности:

|  |  |  |
| --- | --- | --- |
| Редни број | Намена Активност / пројекат | Планирани износ(динара) |
| 1. | Израда пројекта санације, рекултивације и затварања депоније у Цветановцима | 1.000.000,00 |
| 2. | Израда пројекта проширења, санације, рекултивације и затварања депоније „Осоје“ у Белановици и фазно извођење радова на санацији сметлишта  | 2.150.000,00 |
| 3. | Уклањање дивљих депонија на територији општине Љиг | 500.000,00 |
| 4. | Активности на сузбијању амброзије у урбаном делу општине | 300.000,00 |
| 5. | Активности на сузбијању комараца | 500.000,00 |
|  6. | Набавка садница за озелењавање и уређење јавних површина у насељу Љиг, Белановица и на излетишту Рајац | 100.000,00 |
| 7. | Учешће у инвестицији капиталног пројекта - Изградња регионалног центра за управљање отпадом „Каленић“ | 1.500.000,00 |
|  8. | Програми информисања јавности о стању и квалитету животне средине | 50.000,00 |

У складу са чланом 61 став 8. Закона о буџетском систему („Сл. гласник РС“ бр. 54/09, 73/10, 101/10,101/11, 93/12, 62/13, 63/2013-испр. 108/2013, 142/2014, 68/2015 – др закон и 103/2015, 99/2016)) може се извршити преусмеравање средстава унутар Програма у износу од 5% вредности апропријације чија се средства мењају.

III

Финансирање, односно суфинасирање активности из овог Програма, вршиће се у зависности од прилива средстава прикупљених у складу са приливом наменских уступљених средстава у складу са Законом о заштити животне средине (''Службени гласник Републике Србије'', бр. 135/2004, 36/09, 72/09, 43/2011 одлука УС и 14/2016).

IV

Када се приходи не остварују у планираном износу, председник општине Љиг утврђује приоритетне активности, на предлог надлежног Одељења за финансије.

 V

Извештај о утрошку средстрава буџетског фонда у складу са чланом 100. став 4. Закона о заштити животне средине („Сл. гласник РС“ бр. 135/04, 36/09 и 72/09-др. закон, и 72/09 – др. закон, 43/11 – одлука УС и 14/2016), биће достављен Министарству заштите животне средине Републике Србије, најкасније до 31. марта текуће године за претходну.

Овај Програм ће бити објављен у „Службеном гласнику општине Љиг“

 **СКУПШТИНА ОПШТИНЕ ЉИГ**

**01- Бр**

 **Председник**

 Горан Миловановић